রিয়াদ দারার
রিয়াদ হাম্মুদ দারার (আরবি: رياض حمود دارار, জন্ম ১৯৫৪) হচ্ছেন সিরিয়ার একজন বিরোধী দলীয় রাজনৈতিক ও সামাজিক কর্মী এবং সাহিত্যক। তিনি সিরিয়ার দেইর এজ-জোর শহরে জন্মগ্রহণ করেন এবং তিনি সেখানেই বসবাস করেন। তিনি ২০০০ সাল থেকে সিরিয়ায় কুর্দিদের মানবাধিকারের প্রবক্তা ছিলেন। এছাড়াও তিনি সিরিয়ায় নারীবাদীদের সমর্থন করতেন। তার সক্রিয় কার্যক্রমের সময়, তিনি ৫ বছরের জন্য সিরিয়া সরকার কর্তৃক কারাগারে বন্দী ছিলেন এবং ২০১০ সালে তিনি কারাগার থেকে মুক্তি লাভ করেন। ২০১৭ সালের ২৫ ফেব্রুয়ারি তারিখে তিনি সিরিয়ান ডেমোক্রেটিক কাউন্সিল নামক সিরীয় রাজনৈতিক দলের সহ-নেতা হিসেবে নির্বাচিত হন।